ธปท.จับตาเงินไหลเข้าจากคิวอี4
ผู้ว่าการ ธปท. ยอมรับ มาตรการอัดฉีดเงินรอบใหม่ของเฟด อาจทำให้มีเงินไหลเข้าเอเชียและไทยเพิ่ม
14 ธ.ค. 2555

ผู้ว่าการ ธปท. ยอมรับ มาตรการอัดฉีดเงินรอบใหม่ของเฟด อาจทำให้มีเงินไหลเข้าเอเชียและไทยเพิ่ม
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวถึงมาตรการผ่อนคลายเชิงปริมาณรอบที่ 4 หรือ QE4 ด้วยการที่ธนาคารกลางสหรัฐ (เฟด) ประกาศแผนซื้อพันธบัตรรอบใหม่ เดือนละ 4.5 หมื่นเหรียญสหรัฐ ว่า มีโอกาสที่ปริมาณเงินในโลกจะเพิ่มขึ้น และจะเคลื่อนย้ายสภาพคล่องในระบบไหลเข้ามาสู่ภูมิภาคเอเชียเพิ่มขึ้นในระยะต่อจากนี้ อย่างไรก็ตาม ธปท.ยืนยันว่าจะไม่แทรกแซงค่าเงินบาทโดยไม่จำเป็น เพราะมีต้นทุนค่อนข้างสูง
“เราจะไม่มีการฝืนตลาด ต้องดูแลให้สอดคล้องกับสภาพปัจจุบันมากที่สุด เพื่อไม่ให้ต้นทุนแพง ซึ่งการที่เงินทุนไหลเข้าไม่ได้ขึ้นอยู่กับส่วนต่างดอกเบี้ย แต่ขึ้นอยู่กับสภาพการเติบโตของเศรษฐกิจประเทศนั้น” นายประสาร กล่าว